Vlajka štátu Kalifornia

Vlajka štátu Kalifornia, nazývaná Bear Flag (Medvedia vlajka), bola v súčasnej podobe prijatá v roku 1911, jej história však siaha až do roku 1846.

Opis 

Vlajka Kalifornie má biely list, v ktorého strede je medveď grizzly idúci smerom k žrdi. Pod ním je nápis California Republic (Kalifornská republika). V dolnej časti vlajky je vodorovný červený pruh a v žrďovom hornom rohu je červená päťramenná hviezda.

Farby

Symbolika 

Kalifornský grizzly (čo je i oficiálne štátne zviera) symbolizuje silu, hviezda reprezentuje zvrchovanosť, červená farba znamená odvahu a biele pozadie čistotu.

História 

Medvedia vlajka po prvýkrát zaviala dňa 14. júna 1846 v meste Sonoma, keď sa americký osadníci vzbúrili proti mexickej vláde (tzv. Vzbura Medvedej vlajky). Krátko nato vydali prehlásenie o nezávislosti Republiky Kalifornie od Mexika. Vlajka však viala len do 9. júla 1846, keď už Spojené štáty boli vo vojne s Mexikom. Skoro potom bola Medvedia vlajka nahradená vlajkou Spojených štátov amerických. Oficiálnou vlajkou štátu Kalifornia sa Medvedia vlajka stala až v roku 1911.

Autorom pôvodnej Medvedej vlajky z roku 1846 bol William Todd, synovec Mary Todd Lincoln, manželky Abrahama Lincolna.

Galéria

Referencie

Pozri aj 
 Kalifornia
 Pečať štátu Kalifornia
 Vlajka Spojených štátov
 Zoznam vlajok štátov Spojených štátov

Iné projekty

Externé odkazy 
 Flags Of The World - California (U.S.) 
 NETSTATE.com - The California State Flag 
 CIVIC HERALDRY.com - California, flag 
 State symbols USA - California State Flag 
 50states.com - California State Flag 
 E-Reference desk - California State Flag

Zdroj 
 

Kalifornia
Kalifornia